แบงก์ชาติเผยคนใช้บัตรเครดิตเพิ่มขึ้น
ธปท.รายงานยอดใช้จายผ่านบัตรเครดิตเพิ่มขึ้น สะท้อนความมั่นใจการใช้จ่ายของประชาชนมากขึ้น
10 ก.พ. 2553

ธปท.รายงานยอดใช้จายผ่านบัตรเครดิตเพิ่มขึ้น สะท้อนความมั่นใจการใช้จ่ายของประชาชนมากขึ้น
ธนาคารแห่งประเทศไทย(ธปท.)รายงานปริมาณการให้บริการบัตรเครดิตและสินเชื่อส่วนบุคคล ล่าสุด ณ สิ้นธันวาคม 2552 ว่า ระบบมีการใช้จ่ายผ่านบัตรเครดิตรวมทั้งสิ้น 1.02 แสนล้านบาท เพิ่มขึ้น 1.5 หมื่นล้านบาท หรือ 17.44% เมื่อเทียบกับช่วงเดียวกันปีก่อน โดยบัตรของธนาคารพาณิชย์ไทยมีการใช้จ่ายมากที่สุด 6.18 หมื่นล้านบาท เพิ่มขึ้น 1.41 หมื่นล้านบาท บัตรของสถาบันการเงินที่ไม่ช่ธนาคารพาณิชย์(นันแบงก์) 2.85 หมื่นล้านบาท เพิ่มขึ้น 699 ล้านบาท และบัตรของสาขาธนาคารต่างประเทศมี 1.12 หมื่นล้านบาท เพิ่มขึ้น 293 ล้านบาท
ทั้งนี้ หากแยกตามประเภทการใช้จ่ายจะพบว่าบัตรเครดิตทั้งหมดที่มี 13.22 ล้านบัตร มีปริมาณการใช้จ่ายในประเทศมากที่สุด7.94 หมื่นล้านบาท เพิ่มขึ้น 14,764 ล้านบาท หรือ 22.84% ขณะที่ปริมาณการใช้จ่ายในต่างประเทศ 3,1583 ล้านบาท เพิ่มขึ้น 623 ล้านบาท หรือ 24.55% ส่วนยอดการกดเงินสดล่วงหน้าผ่านบัตรมีทั้งสิ้น 1.9 หมื่นล้านบาท เพิ่มขึ้น 297 ล้านบาท หรือ1.53% ภาวะดังกล่าวน่าจะสะท้อนความมั่นจในการใช้จ่ายของประชาชนที่มีมากขึ้น ตามการฟื้นตัวของเศรษฐกิจ 
นอกจากนี้ ธปท.ยังรายงานสินเชื่อส่วนบุคคลทั้งระบบว่ามีทั้งสิ้น 8.7 ล้านบัญชี ลดลง 1.57 ล้านบัญชี จากการลดลงของบัญชีสินเชื่อบุคคลของธนาคารพาณิชย์ไทย 2.32 แสนบัญชี สาขาธนาคารพาณิชย์ต่างประเทศ 6.95 แสนบัญชี และบัญชีนันแบงก์ลดลงมากที่สุด 6.36 ล้านบัญชี ขณะที่ยอดสินเชื่อส่วนบุคคลคงค้างมีทั้งสิ้น 2.14 แสนล้านบาท ลดลง 1.51 หมื่นล้านบาท หรือ 6.58%